PMIndiaData/PMIndiaSum huggingface dataset:
একুশের শতক, জ্ঞানের শতক – বললেন প্রধানমন্ত্রী

ইতিহাসে প্রমাণিত যে জ্ঞানই হল বিশ্বের মূল চালিকাশক্তি। এই বিশেষ ক্ষেত্রটিতে ভারত এক নেতৃস্থানীয় ভূমিকা পালন করে এসেছে। একুশের শতকটি চিহ্নিত হতে চলেছে জ্ঞানের শতক রূপে। আজ গুয়াহাটিতে এক আই আই টি প্রতিষ্ঠানের শিলান্যাস অনুষ্ঠানে প্রস্তরফলক উন্মোচনকালে একথা বলেন প্রধানমন্ত্রী শ্রী নরেন্দ্র মোদী। তিনি বলেন, ভৌগোলিক দিক থেকে ভারত দেশের তরুণতম একটি রাষ্ট্র। এদেশে রয়েছে তারুণ্যের শক্তি ও উৎসাহ ভরা বহু স্বপ্ন। আমাদের সামনে এখন এক নতুন চ্যালেঞ্জ উপস্থিত। বিশ্বে আরও একবার নেতৃস্থানীয় ভূমিকা পালনের সময় এখনই। প্রধানমন্ত্রী বলেন, বিশ্ব অর্থনীতিতে প্রতীয়মান যে ভারত হল বিশ্বে দ্রুততম গতিতে গড়ে ওঠা এক বৃহৎ অর্থনীতির দেশ। দেশের তরুণ সমাজের কথা চিন্তা করে সরকার বেশ কয়েকটি উদ্যোগ গ্রহণ করেছে। প্রসঙ্গত, দক্ষতা উন্নয়ন প্রকল্প, ‘মেক ইন ইন্ডিয়া’ কর্মসূচি এবং ‘স্টার্ট আপ’ আন্দোলনের কথাও উল্লেখ করেন প্রধানমন্ত্রী। তিনি বিশেষভাবে গুরুত্ব দেন বৈদ্যুতিন ও প্রতিরক্ষার সাজসরঞ্জাম উৎপাদনের ওপর। এই ক্ষেত্রটিকে তিনি বিশেষ অগ্রাধিকারপ্রাপ্ত বলে চিহ্নিত করেন। শিলান্যাস অনুষ্ঠানে আই আই টি, এন আই টি এবং কেন্দ্রীয় বিশ্ববিদ্যালয়ের ছাত্রছাত্রীদের এক সমাবেশে ভাষণ দিচ্ছিলেন প্রধানমন্ত্রী।
ধৈর্য্য, মেধা ও দক্ষতার প্রতিফলন ঘটেছে শ্রী হামিদ আনসারির কর্মজীবনে  : বিদায়ী উপ-রাষ্ট্রপতির সংবর্ধনা অনুষ্ঠানে বললেন প্রধানমন্ত্রী

বৃহস্পতিবার সংসদে বিদায়ী উপ-রাষ্ট্রপতি শ্রী এম হামিদ আনসারির বিদায় সংবর্ধনা অনুষ্ঠানে ভাষণদানকালে শ্রী আনসারির ভূয়সী প্রশংসা করেন প্রধানমন্ত্রী শ্রী নরেন্দ্র মোদী। তিনিবলেন, ধৈর্য্য, মেধা এবং দক্ষতার প্রতিফলন ঘটেছে রাজ্যসভার চেয়ারম্যান হিসেবে শ্রীহামিদ আনসারির কাজের মধ্যে। গত ১০ বছর ধরে তিনি এই পদ অলঙ্কৃত করে এসেছেন এবং যেকোন পরিস্থিতিতে শান্তভাবেই সমস্ত কিছু সামলে এসেছেন। তাঁর দীর্ঘকালের জনজীবনেতাঁকে ঘিরে কখনই কোনরকম বিতর্ক দানা বাঁধেনি। শ্রী মোদীবলেন, জনজীবনের সঙ্গে কয়েক প্রজন্ম ধরেই সম্পর্ক রয়েছে শ্রী আনসারির পারিবারিকঐতিহ্যের। প্রসঙ্গত তিনি স্মরণ করেন বিগ্রেডিয়ার উসমানের কথা যিনি দেশকে রক্ষাকরার সঙ্কল্প নিয়ে ১৯৪৮ সালে শহীদের মর্যাদা লাভ করেন। প্রধানমন্ত্রীবলেন, রাজ্যসভার কাজকর্ম পরিচালনার ক্ষেত্রে শ্রী আনসারি দীর্ঘ অভিজ্ঞতা সম্পন্নএক ব্যক্তিত্ব। সংসদের উচ্চতর কক্ষের কাজকর্মকে আরও কিভাবে উন্নত করে তোলা যায় সেসম্পর্কে লেখনী ধারণের জন্য তিনি প্রস্তাব দেন বিদায়ী উপ-রাষ্ট্রপতিকে। / …
চতুর্দশ ব্রিকস্‌ শীর্ষ সম্মেলন ২০২২ – এ প্রধানমন্ত্রী শ্রী নরেন্দ্র মোদীর উদ্বোধনী ভাষণ

নয়াদিল্লি, ২৩ জুন, ২০২২ মাননীয় রাষ্ট্রপতি শি, মাননীয় রাষ্ট্রপতি রামাফোসা, মাননীয় রাষ্ট্রপতি বোলসোনারো, মাননীয় রাষ্ট্রপতি পুতিন, প্রথমেই আন্তর্জাতিক যোগ দিবস উপলক্ষে ব্রিকস্‌ রাষ্ট্রগুলিতে যে সুন্দর অনুষ্ঠানের আয়োজন করা হয়েছে, তার জন্য আপনাদের সকলকে অভিনন্দন জানাই। আপনাদের কাছ থেকে যে সহযোগিতা পেয়েছি, তার জন্য আমরা কৃতজ্ঞ। সুধীবৃন্দ, আজ পরপর তিন বছর ধরে কোভিড অতিমারীর কারণে আমরা ভার্চ্যুয়াল বৈঠক করছি। যদিও আগের থেকে এই অতিমারীর প্রভাব বিশ্বে কমেছে, কিন্তু আন্তর্জাতিক অর্থনীতিতে এর প্রভাব এখনও অনুভূত হচ্ছে। আমরা, ব্রিকস্‌ গোষ্ঠীভুক্ত দেশগুলি আন্তর্জাতিক অর্থনীতির প্রশাসনের বিষয়ে অভিন্ন দৃষ্টিভঙ্গী পোষণ করি। আর তাই, আমাদের পারস্পরিক সহযোগিতার ফলে কোভিড পরবর্তী সময়ে বিশ্ব জুড়ে অর্থনীতির পুনরুদ্ধারে আমরা প্রয়োজনীয় ভূমিকা নিতে পেরেছি। বিগত বছরগুলিতে ব্রিকস্‌ গোষ্ঠীভুক্ত দেশগুলি বেশ কিছু প্রাতিষ্ঠানিক সংস্কারের কাজ করেছে। এর ফলে, এই প্রতিষ্ঠানের কার্যকরিতা বৃদ্ধি পেয়েছে। আমাদের নিউ ডেভেলপমেন্ট ব্যাঙ্কের সদস্য সংখ্যা বৃদ্ধি খুবই আনন্দের বিষয়। আমাদের পারস্পরিক সহযোগিতা থেকে বিভিন্ন ক্ষেত্রে সদস্য রাষ্ট্রগুলির নাগরিকরা সরাসরি উপকৃত হচ্ছেন। উদাহরণ হিসাবে বলা যায়, টিকার উন্নয়ন ও গবেষণা কেন্দ্রের প্রতিষ্ঠা, শুল্ক সংক্রান্ত দপ্তরগুলির মধ্যে সহযোগিতা, কৃত্রিম উপগ্রহের বিষয়ে পারস্পরিক বোঝাপড়া, চিকিৎসার জন্য ব্যবহৃত সরঞ্জামের ক্ষেত্রে স্বীকৃতি সহ নানা বিষয়ে এর সুফল পাওয়া যাচ্ছে। ব্রিকস্‌ গোষ্ঠীভুক্ত দেশগুলির মধ্যে এ ধরনের বাস্তবোচিত পদক্ষেপ এই প্রতিষ্ঠানকে আন্তর্জাতিক ক্ষেত্রে অনন্য পরিচিতি দিয়েছে, এই সংস্থার সদস্যরা এখন আর শুধু নিজেদের আলোচনার মধ্যেই সীমাবদ্ধ রাখেনি। ব্রিকস্‌ যুব সম্মেলন, ব্রিকস্‌ ক্রীড়া প্রতিযোগিতা, আমাদের সুশীল সমাজের মধ্যে আদান-প্রদান বৃদ্ধি এবং নীতি-নির্ধারকদের মধ্যে যোগাযোগ বৃদ্ধির ফলে এই গোষ্ঠীর দেশগুলির নাগরিকদের মধ্যে যোগাযোগ বেড়েছে। আজকের আলোচনা থেকে যে সিদ্ধান্তগুলি পাওয়া যাবে, তা ব্রিকস্‌ গোষ্ঠীভুক্ত দেশগুলির মধ্যে সম্পর্ককে আরও শক্তিশালী করবে বলে আমি নিশ্চিত। ধন্যবাদ। প্রধানমন্ত্রীর মূল ভাষণটি হিন্দিতে ছিল
দ্বৈত কর পরিহার এবং আর্থিক ফাঁকি ও কারচুপি রোধসম্পর্কিত ভারত-চিন চুক্তির সংশোধন প্রস্তাবটিকে সমর্থন জানানোর সিদ্ধান্তকেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয়মন্ত্রিসভার বৈঠকে আজ দ্বৈত কর পরিহার এবং আর্থিক ফাঁকি ও কারচুপি রোধে ভারত ওচিনের মধ্যে যে চুক্তিটি কার্যকর রয়েছে, তাতে প্রয়োজনীয় সংশোধন আনার লক্ষ্যেসংশ্লিষ্ট প্রস্তাবটিকে সমর্থন জানানো এবং একই সঙ্গে তাতে স্বাক্ষরদানের সিদ্ধান্তগ্রহণ করা হয়। সংশ্লিষ্ট সংশোধন প্রস্তাবে অন্যান্য পরিবর্তনগুলির মধ্যে রয়েছেসাম্প্রতিকতম আন্তর্জাতিক গুণমান স্থির করার ক্ষেত্রে দু’দেশের মধ্যে তথ্য বিনিময়। …
প্রধানমন্ত্রীলক্ষ্ণণরাও ইনামদারের জন্ম শতবর্ষ উপলক্ষে আয়োজিত সহকার সম্মেলনে যোগ দিলেন

প্রধানমন্ত্রীশ্রী নরেন্দ্র মোদী আজ নতুন দিল্লিতে শ্রী লক্ষ্মণরাও ইনামদারের জন্ম শতবর্ষউপলক্ষে আয়োজিত সহকার সম্মেলনে যোগ দেন। অনুষ্ঠানেভাষণ দিয়ে প্রধানমন্ত্রী বলেন, আমাদের দেশ হচ্ছে ‘বহুরত্ন বসুন্ধরা’, যেখানে দেশেরবিভিন্ন অঞ্চলে ও বিভিন্ন সময়ে বহু মানুষ দেশের জন্য বিরাট অবদান রেখে গেছেন। তিনিবলেন, এঁদের মধ্যে কিছু মানুষ হয়তো বিশেষভাবে পরিচিত ছিলেন এবং গণমাধ্যমে তাঁদেরকথা বলা হয়। তবে, এমন বেশ কিছু মানুষ আছেন যাঁরা প্রায় অপরিচিত থেকে গেলেও দেশেরজন্য মূল্যবান অবদান রেখে গেছেন। শ্রী মোদী বলেন, উকিল সাহেব – লক্ষ্মণরাও ইনামদার–ছিলেন এরকমই এক মানুষ। প্রধানমন্ত্রী তাঁর ভাষণে সমবায় আন্দোলনের প্রথম নীতিপ্রসঙ্গে সবাইকে একত্রিত করার ওপর জোর দেন। যদিও, ব্যক্তিগতভাবে অজ্ঞাত থাকার কথাওতিনি বলেন। শ্রী ইনামদার জীবনে এই নীতিতে বিশ্বাস করতেন এবং তাঁর জীবন মানুষেরকাছে অনুপ্রেরণার উৎস হয়ে থাকবে বলে প্রধানমন্ত্রী মন্তব্য করেন। ২০২২ সালেরমধ্যে কৃষকদের আয় দ্বিগুণ করার লক্ষ্যের কথা প্রধানমন্ত্রী বলেন। এছাড়া, গ্রাম ওশহরের মধ্যে উন্নয়নের সমতা রাখার কথাও তিনি তুলে ধরেন। এই লক্ষ্য অর্জনে সমবায়আন্দোলন বিশেষ গুরুত্বপূর্ণ ভূমিকা নিতে পারে বলে তিনি অভিমত প্রকাশ করেন। সমবায়আন্দোলনের মূল সুরটিকে ধরে রাখার গুরুত্বের ওপর জোর দিয়ে প্রধানমন্ত্রী বলেন যে, এইআন্দোলন এখনও গ্রামাঞ্চলে কার্যকর রয়েছে। তিনি শ্রী ইনামদারের মন্ত্র ‘বিনাসংস্কার, নেহি সহকার’-এর কথা তুলে ধরেন। প্রধানমন্ত্রীবলেন যে, বর্তমানে কৃষকরা খুচরো বাজার থেকে জিনিসপত্র কেনেন এবং পাইকারি বাজারেতাঁদের উৎপাদিত পণ্যদ্রব্য বিক্রি করেন। এই প্রক্রিয়াকে পরিবর্তন করেমধ্যস্বত্ত্বভোগীদের সরিয়ে কৃষকদের আয় বাড়ানোর কথা প্রধানমন্ত্রী বলেন। দুগ্ধসমবায়গুলির উদাহরণ তুলে ধরে শ্রী মোদী বলেন যে, সমবায় আন্দোলনের মধ্যে মানুষেরসমস্যার সমাধানের ক্ষমতা রয়েছে। তিনি আরও বলেন, ভারতীয় সমাজের সঙ্গে সমবায়আন্দোলনের এক স্বাভাবিক যোগাযোগ রয়েছে। প্রধানমন্ত্রী এই প্রসঙ্গে নিমেরপ্রলেপযুক্ত ইউরিয়া, মৌমাছি পালন এবং সামুদ্রিক লতার চাষের কথা তুলে ধরে, এইসবক্ষেত্রে সমবায় আন্দোলন গুরুত্বপূর্ণ ভূমিকা নিতে পারে বলে উল্লেখ করেন। প্রধানমন্ত্রীদুটি পুস্তকও প্রকাশ করেন। একটি হল শ্রী লক্ষ্মণরাও ইনামদারের ওপর এবং অন্যটিরশিরোনাম ‘নাইন জেম্‌স অফ ইন্ডিয়ান কো-অপারেটিভ মুভমেন্ট’। তিনি এই উপলক্ষে সমবায়ক্ষেত্রে অবদানের জন্য পুরস্কারও প্রদান করেন। / .
জম্মুতে প্রধানমন্ত্রী : শের-ই-কাশ্মীর কৃষি-বিজ্ঞান ও প্রযুক্তি বিশ্ববিদ্যালয়ের সমাবর্তনে যোগ দিলেন; একাধিম পরিকাঠামো প্রকল্পের ভিত্তিপ্রস্তর স্থাপন করলেন

প্রধানমন্ত্রী নরেন্দ্র মোদী শনিবার, ১৯শে মে, জম্মুতে শের-ই-কাশ্মীর কৃষি-বিজ্ঞান ও প্রযুক্তি বিশ্ববিদ্যালয়ের সমাবর্তন অনুষ্ঠানে অংশ নেন। অন্য এক অনুষ্ঠানে তিনি পাকালদুল বিদ্যুৎ প্রকল্প ও জম্মু রিং রোডের ভিত্তিপ্রস্তর স্থাপন করেন। শ্রীমাতা বৈষ্ণোদেবী মন্দির পরিষদের টেরাকোটে মার্গ ও মেটিরিয়াল রোপওয়েরও উদ্বোধন করেন প্রধানমন্ত্রী। শের-ই-কাশ্মীর কৃষি-বিজ্ঞান ও প্রযুক্তি বিশ্ববিদ্যালয়ের সমাবর্তন অনুষ্ঠানে তাঁর ভাষণে প্রধানমন্ত্রী বলেন, জীবনের প্রতিটি ক্ষেত্রেই প্রযুক্তি পরিবর্তন নিয়ে আসছে। দেশের যুবসম্প্রদায়, প্রযুক্তিগত অগ্রগতির সঙ্গে তাল মিলিয়ে চলছে। কৃষকদের স্বার্থে প্রযুক্তির সফল প্রয়োগ ঘটিয়ে কৃষিক্ষেত্রে এক নতুন ‘সংস্কৃতি’ গড়ে তোলা প্রয়োজন বলে প্রধানমন্ত্রী উল্লেখ করেন। প্রধানমন্ত্রী বলেন, কেন্দ্রীয় সরকারের নীতি ও সিদ্ধান্তগুলির উদ্দেশ্যই হল কৃষকদের আয় বাড়ানো। বৈজ্ঞানিক প্রয়াস, প্রযুক্তিগত উদ্ভাবন এবং গবেষণা ও উন্নয়নের মাধ্যমে কৃষিক্ষেত্রকে লাভজনক পেশায় পরিণত করতে স্নাতক স্তরের পড়ুয়ারা সক্রিয় ভূমিকা পালন করবে বলে প্রধানমন্ত্রী আস্থা ব্যক্ত করেন। পাকালদুল প্রকল্পের ভিত্তিপ্রস্তর স্থাপন করে প্রধানমন্ত্রী বলেন, একদিকে একটি জলবিদ্যুৎ প্রকল্পের উদ্বোধন, অন্যদিকে আর একটি প্রকল্পের ভিত্তিপ্রস্তর স্থাপিত হওয়ায় ঐ দিনটি নিঃসন্দেহে অনন্য। দেশে উন্ন্যনের দিক থেকে পিছিয়ে পড়া অংশগুলির সার্বিক অগ্রগতির জন্য ‘বিচ্চিন্ন না রেখে সেগুলিকেও বিকাশের পথে সামিল করার’ লক্ষ্যে কেন্দ্রীয় সরকার কাজ করছে বলে তিনি উল্লেখ করেন। শ্রী মোদী আরও বলেন, টেরাকোটে মার্গ মাতা বৈষ্ণোদেবী মন্দিরে যাওয়ার ক্ষেত্রে তীর্থযাত্রীদের একটি বিকল্প রাস্তা প্রদান করবে। পর্যটন বিশেষ করে, আধ্যাত্মিক পর্যটন জম্মু ও কাশ্মীরে আয়ের একটি অন্যতম উৎস বলে প্রধানমন্ত্রী উল্লেখ করেন। /….
কোভিড-১৯ সংক্রান্ত সমাধান MyGovIndia প্ল্যাটফর্মে পাঠানোর জন্য সাধারণ মানুষের প্রতি প্রধানমন্ত্রীর আহ্বান

প্রধানমন্ত্রী শ্রী নরেন্দ্র মোদী করোনা ভাইরাস (কোভিড-১৯) মোকাবিলায় প্রযুক্তি-নির্ভর সমাধান MyGovIndia প্ল্যাটফর্মে পাঠানোর জন্য সাধারণ মানুষের প্রতি আহ্বান জানিয়েছেন। এক ট্যুইটে প্রধানমন্ত্রী বলেছেন “এক সুস্থ সবল বিশ্বের জন্য প্রযুক্তির সদ্ব্যবহার প্রয়োজন। বহু মানুষ কোভিড-১৯ মোকাবিলায় প্রযুক্তি-নির্ভর বিভিন্ন সমাধান জনসমক্ষে তুলে ধরছেন। আমি তাঁদের এই সমাধানসূত্র @mygovindia প্ল্যাটফর্মে পাঠানোর অনুরোধ জানাই। মানুষের এই প্রচেষ্টা উপকারে আসবে।” /..
কলকাতায় নির্মীয়মান উড়ালপুল ভেঙ্গে পড়ার ঘটনায় বিচলিত প্রধানমন্ত্রী

কলকাতায় নির্মীয়মান একটি ফ্লাইওভার ভেঙ্গে পড়ার ঘটনায় বিচলিত প্রধানমন্ত্রী শ্রী নরেন্দ্র মোদী। প্রকৃত পরিস্থিতি সম্পর্কেতিনি খোঁজখবরও নেন। ফ্লাইওভার ভেঙ্গে পড়ার ঘটনায় হতাহতদের উদ্ধার কাজের গতি সম্পর্কেও জানতে চান তিনি। এই ঘটনায় গভীর শোক ও দুঃখ প্রকাশ করেছেন প্রধানমন্ত্রী। এক বার্তায় প্রধানমন্ত্রী বলেছেন, “কলকাতায় একটি নির্মীয়মান ফ্লাইওভার ভেঙ্গে পড়ার খবরে আমি বিচলিত ও মর্মাহত। পরিস্থিতি এবং উদ্ধার কাজ সম্পর্কে জানতে চেয়েছি আমি। কলকাতার এই ঘটনায় যাঁরা প্রাণ হারিয়েছেন তাঁদের পরিবার-পরিজনদের দুঃখ ও ব্যথার অংশীদার আমি। আহতরা দ্রুত সুস্থ জীবনে ফিরে আসুন এই প্রার্থনা জানাই”।
২০২২-এর জাতীয় ক্রীড়া প্রতিযোগিতার সমাপ্তিতে ক্রীড়াবিদদের আন্তরিক শুভেচ্ছা জানিয়েছেন প্রধানমন্ত্রী

নয়াদিল্লি, ১৩ অক্টোবর ২০২২ ২০২২-এর জাতীয় ক্রীড়া প্রতিযোগিতায় যে সমস্ত ক্রীড়াবিদ অংশ নিয়েছেন প্রধানমন্ত্রী শ্রী নরেন্দ্র মোদী তাঁদের আন্তরিক শুভেচ্ছা জানিয়েছেন এবং যাঁরা পদক জিতেছেন তাঁদের অভিবাদন জানিয়েছেন। ২০২২-এর জাতীয় ক্রীড়া প্রতিযোগিতার ব্যাপক সাফল্যের উল্লেখ করে প্রধানমন্ত্রী বলেছেন, ক্রীড়াবিদরা ক্রীড়া পরিকাঠামোর ব্যাপক প্রশংসা করেছেন। পাশাপাশি, স্বচ্ছতার প্রসার, প্লাস্টিক বর্জ্য কমিয়ে আনা এবং বর্জ্যের পুনর্ব্যবহারের ওপর সচেতনতা বৃদ্ধি সহ সুস্থায়ীত্বের ওপর আলোকপাত করার ক্ষেত্রে এই ক্রীড়ানুষ্ঠান স্মরণীয় হয়ে থাকবে। আতিথেয়তার জন্য গুজরাট সরকার এবং সেখানকার অধিবাসীদের ভূয়সী প্রশংসা করেন প্রধানমন্ত্রী। একগুচ্ছ ট্যুইটে প্রধানমন্ত্রী বলেন – “২০২২-এর জাতীয় ক্রীড়া প্রতিযোগিতা গতকাল শেষ হয়েছে। প্রত্যেক ক্রীড়াবিদ, যাঁরা এতে অংশ নিয়েছেন এবং ক্রীড়া মানসিকতাকে উদ্বুদ্ধ করেছেন তাঁদের আমি অভিবাদন জানাই। প্রতিযোগিতায় পদক জয়ীদের আমি শুভেচ্ছা জানাচ্ছি। তাঁদের সাফল্যে আমি গর্বিত। সমস্ত ক্রীড়াবিদের ভবিষ্যৎ প্রয়াসের প্রতি আমার আন্তরিক শুভেচ্ছা রইল।” “এ বছরের জাতীয় ক্রীড়া প্রতিযোগিতা বিভিন্ন কারণে অনন্য। ক্রীড়াবিদরা ক্রীড়া পরিকাঠামোর ভূয়সী প্রশংসা করেছেন। প্রথাগত বিভিন্ন ক্রীড়া প্রতিযোগিতায় ব্যাপক অংশগ্রহণও একটি আলোকপাত করার মতো বিষয়।” “২০২২-এর জাতীয় ক্রীড়া প্রতিযোগিতা স্বচ্ছতার প্রসার, প্লাস্টিক বর্জ্য কমিয়ে আনা এবং বর্জ্যের পুনর্ব্যবহারের ওপর সচেতনতা বৃদ্ধি সহ সুস্থায়ীত্বের ওপর আলোকপাত করার জন্য স্মরণীয় হয়ে থাকবে। এর পাশাপাশি, ক্রীড়ানুষ্ঠান চলাকালীন আতিথেয়তার জন্য গুজরাট সরকার এবং সেখানকার অধিবাসীদের আমি ভূয়সী প্রশংসা করছি।”
তরুণ আই এ এস আধিকারিকদের কর্মজীবনের প্রথম দশটি বছর কঠোর পরিশ্রম করার পরামর্শ দিলেন প্রধানমন্ত্রী শ্রী নরেন্দ্র মোদী

তরুণ আই এ এস আধিকারিকদের কর্মজীবনের প্রথম দশটি বছর কঠোর পরিশ্রম করার পরামর্শ দিয়েছেন প্রধানমন্ত্রী শ্রী নরেন্দ্র মোদী। ঐ সময়কালে দেশের জনসাধারণের কল্যাণে কাজ করার পূর্ণ সুযোগ তাঁদের রয়েছে বলে প্রধানমন্ত্রী জানিয়েছেন। আজ প্রধানমন্ত্রী ২০১৩ ব্যাচের তরুণ আই এ এস আধিকারিকদের সঙ্গে এক আলাপ-আলোচনায় মিলিত হন। এই আধিকারিকরা সহকারী সচিব হিসেবে কেন্দ্রীয় সরকারের কাজে প্রথম তিনটি মাস সম্পূর্ণ করেছেন। এই ব্যাচটিই হল প্রথম যাঁরা কেন্দ্রীয় সরকারের বিভিন্ন দপ্তরে তাঁদের কর্মজীবন শুরু করলেন। প্রধানমন্ত্রী বলেন, তরুণ আধিকারিকদের চিন্তাভাবনা ও দৃষ্টিভঙ্গীর সঙ্গে আগের প্রজন্মের মতপার্থক্য ঘটতে পারে। কিন্তু, কঠোর পরিশ্রমের মধ্য দিয়ে এবং জনসাধারণকে সঙ্গে নিয়ে তাঁদের কাজ আরও এগিয়ে নিয়ে যেতে হবে। সাফল্যের মূল চাবিকাঠি হল জনসাধারণের মধ্যে সংহতির মানসিকতা গড়ে তোলা। তরুণ আধিকারিকরা মুদ্রা, সরকারি যোগাযোগ ব্যবস্থার উন্নয়ন, নাগরিককেন্দ্রিক পরিষেবা ব্যবস্থার দেখভাল, ‘এক ভারত – শ্রেষ্ঠ ভারত’, সয়েল হেল্‌থ কার্ড প্রকল্প এবং জাতীয় খনিজ অনুসন্ধান নীতি সম্পর্কে তাঁদের কাজকর্মের উল্লেখ করে নমুনা ও দৃষ্টান্ত তুলে ধরেন প্রধানমন্ত্রীর কাছে। /
প্রধানমন্ত্রীর সঙ্গে সাক্ষাৎ করলেন আফগানিস্তানের 
মুখ্য কার্যকারী আধিকারিক ড: আবদুল্লা আবদুল্লা

প্রধানমন্ত্রী শ্রী নরেন্দ্র মোদির সঙ্গে সোমবার আফগানিস্তানের মুখ্য কার্যকারী আধিকারিক ড: আবদুল্লা আবদুল্লা সাক্ষাৎ করেন। প্রধানমন্ত্রী উষ্ণ অভ্যর্থনা জানান ড: আবদুল্লাকে। উল্লেখ্য, জয়পুরে ‘সন্ত্রাস বিরোধী সম্মেলন-২০১৬’ শীর্ষক যে সম্মেলনটি অনুষ্ঠিত হতে চলেছে, তাতে মূল বক্তব্য রাখবেন ড: আবদুল্লা। সাক্ষাৎকারকালে ড: আবদুল্লা আবদুল্লা ২০১৫-র ডিসেম্বরে আফগানিস্তানে প্রধানমন্ত্রীর প্রাণবন্ত ও সফল সফরের কথা পুনরায় উল্লেখ করেন। আফগানিস্তানে সেটাই ছিল প্রধানমন্ত্রীর প্রথম সফর। তিনি বলেন, এই সফল সফর দুই দেশের কৌশলগত অংশীদারিত্বের ক্ষেত্রে পুনরায় শক্তি সঞ্চার করেছে। তিনি আফগানিস্তানে পরিকাঠামো উন্নয়ন এবং ক্ষমতা গঠনের জন্য ভারতের তরফে সহায়তার হাত বাড়িয়ে দেওয়ার বিষয়টিকে গভীরভাবে প্রশংসা করেন। প্রধানমন্ত্রী বিশেষ করে, ২০১৬-র ৪ ও ৫ জানুয়ারি তারিখে মাজার-ই-শরিফ-এ ভারতীয় দূতাবাসের উপর হামলা চলাকালে ভারতীয়দের রক্ষা করার জন্য আগানিস্তানের সরকার এবং জাতীয় নিরাপত্তা বাহিনী (এন এস এফ) যে ধরনের সাহসিকতা ও আত্মত্যাগের নজির রেখেছে, তার জন্য কৃতজ্ঞতা প্রকাশ করেন।প্রধানমন্ত্রী আফগানিস্তানকে একটি শান্তিপূর্ণ, স্থিতিশীল, সমৃদ্ধশালী, সংযুক্তিকৃত ও গণতান্ত্রিক দেশ হিসাবে গড়ে তুলতে সেদেশের জনগণ যে প্রয়াস নিয়েছে, তার প্রতি সম্ভাব্য সমস্ত রকম সহায়তা দিতে ভারতের প্রতিশ্রুতির কথা প্রধানমন্ত্রী পুনরায় উচ্চারণ করেন। দুই নেতা দ্বিপাক্ষিক এবং আঞ্চলিক- উভয় ক্ষেত্রে কৌশলগত অংশীদারিত্বকে আরোও গভীরতর করতে মতামত বিনিময় করেন। কূটনৈতিক পাসপোর্ট আছে এমন নাগরিকরা যাতে ভিসা ছাড়াই দুদেশ সফর করতে পারে, সেই মর্মে একটি চুক্তিপত্র বিনিময় করা হয় উভয় নেতার উপস্থিতিতে। /
ইউরোপীয় ইউনিয়নের হাই রিপ্রেসেন্টেটিভ/ভাইস প্রেসিডেন্ট জোসেপ বোরেল ফন্টেলেস প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করলেন

ইউরোপীয় ইউনিয়নের হাই রিপ্রেসেন্টেটিভ/ভাইস প্রেসিডেন্ট (এইচআরভিপি) মিঃ জোসেপ বোরেল ফন্টেলেস আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। রাইসিনা ডায়লগ ২০২০-তে অংশগ্রহণকারী মিঃ বোরেল বর্তমানে ভারত সফরে করছেন। তিনি গতকাল রাইসিনা ডায়লগে সমাপ্তি অধিবেশনে ভাষণ দেন। গত পয়লা ডিসেম্বর হাই রিপ্রেসেন্টেটিভ/ভাইস প্রেসিডেন্ট (এইচআরভিপি) হিসাবে দায়িত্ব গ্রহণের পর ইউরোপীয় ইউনিয়নের বাইরে এটাই তাঁর প্রথম সফর। রিপ্রেসেন্টেটিভ/ভাইস প্রেসিডেন্ট (এইচআরভিপি) হিসাবে দায়িত্ব গ্রহণ করায় মিঃ বোরেলকে ভারতে স্বাগত অভিনন্দন জানিয়ে শ্রী মোদী তাঁর মেয়াদকালের সাফল্য কামনা করেন। রাইসিনা ডায়লগে ইউরোপীয় ইউনিয়নের রিপ্রেসেন্টেটিভ/ভাইস প্রেসিডেন্টদের (এইচআরভিপি) নিয়মিত অংশগ্রহণের প্রশংসা করেন প্রধানমন্ত্রী। প্রধানমন্ত্রী শ্রী মোদী বলেন, ভারত ও ইউরোপীয় ইউনিয়ন স্বাভাবিক অংশীদার এবং আগামী মার্চে ভারত – ইউরোপীয় ইউনিয়নের শীর্ষ সম্মেলন ফলপ্রসূ হবার ব্যাপারে তিনি অত্যন্ত আশাবাদী। জলবায়ু পরিবর্তন, বাণিজ্য এবং অর্থনৈতিক সহযোগিতার ক্ষেত্রে ইউরোপীয় ইউনিয়নের সঙ্গে সম্পর্ক আরও নিবিড় করার ব্যাপারে শ্রী মোদী ভারতের অঙ্গীকারের কথা পুনরায় জানান। প্রধানমন্ত্রী শ্রী মোদী ইউরোপীয় কমিশন ও ইউরোপীয় পরিষদের নেতৃবৃন্দের সঙ্গে তাঁর আলাপচারিতার কথাও স্মরণ করেন। মিঃ বোরেল অদূর ভবিষ্যতে ব্রাসেলস্‌ – এ ভারত – ইউরোপীয় ইউনিয়নের পরবর্তী শীর্ষ সম্মেলন আয়োজনের ব্যাপারে ইউনিয়নের নেতৃবৃন্দ অত্যন্ত আশাবাদী বলে জানান। ইউরোপীয় ইউনিয়ন ও ভারতের মধ্যে গণতন্ত্র, বহুস্তরীয় ব্যবস্থা এবং আন্তর্জাতিক রীতি-নীতি অনুসরণ সহ অন্যান্য ক্ষেত্রে অভিন্ন অগ্রাধিকার ও অঙ্গীকারের কথাও তিনি উল্লেখ করেন।
প্রধানমন্ত্রী বারাণসী সংসদীয় কেন্দ্রের গ্রাম প্রধানদের সঙ্গে আলাপচারিতায়

প্রধানমন্ত্রী শ্রী নরেন্দ্র মোদী বারাণসী সংসদীয় কেন্দ্রের গ্রামপ্রধানদের নতুন দিল্লিতে তাঁর বাসভবনে স্বাগত জানান। এঁরা হলেন বারাণসীর সংসদীয় আসন থেকে আসা তৃতীয় গোষ্ঠী, যাঁরা প্রধানমন্ত্রীর সঙ্গে সাক্ষাৎ করলেন। আলাপচারিতার সময় প্রধানমন্ত্রী কেন্দ্রীয় সরকারি প্রকল্প বিশেষ করে, মৃত্তিকা স্বাস্থ্য কার্ড প্রকল্প, প্রধানমন্ত্রী ফসল বিমা যোজনা এবং প্রধানমন্ত্রী উজ্জ্বলা যোজনা প্রভৃতি সম্পর্কে নিজ নিজ গ্রামের মানুষদের মধ্যে আরও বেশি সচেতনতা গড়ে তোলার আহ্বান জানান।
নেপাল রওনা হওয়ার পূর্বে প্রধানমন্ত্রীর বক্তব্য

নেপাল সফরে রওনা হওয়ার পূর্বে প্রধানমন্ত্রী শ্রী নরেন্দ্র মোদীর বিবৃতি – “চতুর্থ বিমস্টেক শীর্ষ সম্মেলনে যোগ দিতে আমি ৩০-৩১ আগস্ট দু’দিনের সফরে কাঠমান্ডুতে থাকব। এই সম্মেলনে আমার যোগদান প্রতিবেশী দেশগুলির প্রতি ভারতের সর্বোচ্চ অগ্রাধিকার এবং দক্ষিণ-পূর্ব এশিয়ার প্রতিবেশী দেশগুলির সঙ্গে আমাদের সম্পর্কে আরও গভীরতর করার লক্ষ্যে আমাদের দৃঢ় অঙ্গীকারকেই প্রতিফলিত করে। সম্মেলন চলাকালীন বিমস্টেক নেতৃবৃন্দের সঙ্গে আমাদের আঞ্চলিক সহযোগিতা বৃদ্ধি, বাণিজ্যিক সম্পর্ক আরও জোরদার করা ছাড়াও, এক শান্তিপূর্ণ ও সমৃদ্ধ ব্যাঙ্গোপসাগর অঞ্চল গড়ে তুলতে আমাদের সমবেত প্রয়াসগুলিকে আরও এগিয়ে নিয়ে যাওয়ার ব্যাপারে আমার কথা হবে। এবারের সম্মেলনের মূল বিষয়বস্তু ‘এক শান্তিপূর্ণ, সমৃদ্ধ ও সুস্থায়ী বঙ্গোপসাগর অঞ্চল গড়ে তোলার লক্ষ্যে’। এই বিষয়টি আমাদের অভিন্ন প্রত্যাশা পূরণ করতে এবং বিভিন্ন চ্যালেঞ্জের মোকাবিলায় আমাদের সম্মিলিত প্রয়াসগুলিকে এক সঠিক রূপ দিতে সক্ষম করে তুলবে। আমার দৃঢ় বিশ্বাস যে, চতুর্থ বিমস্টেক সম্মেলনের ফলে এই সংগঠনের এ পর্যন্ত হওয়া অগ্রগতি আরও ত্বরান্বিত হবে। ফলে এক শান্তিপূর্ণ ও সমৃদ্ধ বঙ্গোপসাগর অঞ্চল গড়ে তোলা সম্ভব হবে। বিমস্টেক সম্মেলনের পাশাপাশি বাংলাদেশ, ভুটান, মায়ানমার, শ্রীলঙ্কা ও থাইল্যান্ডের নেতৃবৃন্দের সঙ্গে আমার মতবিনিময় ও আলাপ-আলোচনার সুযোগ হবে। নেপালের প্রধানমন্ত্রী কে পি শর্মা ওলির সঙ্গে বৈঠকের ব্যাপারে আমি অত্যন্ত আশাবাদী। গত মে মাসে আমার নেপাল সফরের পর আমাদের দ্বিপাক্ষিক সম্পর্কে যে অগ্রগতি হয়েছে, তা আমরা পর্যালোচনা করব। পশুপতিনাথ মন্দির চত্বরে প্রধানমন্ত্রী ওলি এবং আমি নেপাল-ভারত মৈত্রী ধর্মশালার উদ্বোধন করব”।
প্রধানমন্ত্রী দেশ জুড়ে বিভিন্ন উৎসব উপলক্ষে জনগণকে শুভেচ্ছা জানালেন

প্রধানমন্ত্রী শ্রী নরেন্দ্র মোদী দেশ জুড়ে বিভিন্ন উৎসব উপলক্ষে জনগণকে শুভেচ্ছা জানিয়েছেন। এক বার্তায় তিনি বলেছেন, “সব দেশবাসীকে নতুন বছরের আন্তরিক শুভেচ্ছা। নতুন বছর সবার জীবনে সুখ, শান্তি, সমৃদ্ধি আর আরোগ্য নিয়ে আসুক। আমাদের দেশ আরও দ্রুতগতিতে উন্নতির পথে এগিয়ে চলুক। প্রত্যেককে উগাদির শুভেচ্ছা। পবিত্র এই উৎসব উপলক্ষে আপনাদের সকলের প্রত্যাশা পূরণ হোক – আমি এই প্রার্থনা জানাই। প্রত্যেকের আনন্দ ও সুস্বাস্থ্য কামনা করি। সাজিবু নোঙ্গমা পানবা চেইরাওবা উপলক্ষে মণিপুরবাসীকে আমার শুভেচ্ছা। বিশেষ এই উৎসব আমাদের সমাজে খুশি ও সম্প্রীতির চেতনাকে আরও সুদৃঢ় করুক। নভরেহ মুবারক! এই বছরটি অনেক খুশিতে পূর্ণ হয়ে উঠুক – এই প্রার্থনা করি। আগামী দিনগুলিতে প্রত্যেকের প্রত্যাশা পূরণ হোক। কাশ্মীরী পণ্ডিতদের কৃষ্টি ও সংস্কৃতি প্রকৃত পক্ষেই বিশেষ মর্যাদার দাবি রাখে। এই পণ্ডিত সমাজ আরও অসাধারণ সাহসিকতা এবং সহনশীলতার নজির রাখুক”।
মহারাষ্ট্রে বাস দুর্ঘটনায় জীবনহানিতে প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী মহারাষ্ট্রের পালনগড় জেলায় এক বাস দুর্ঘটনায় বহু জীবনহানিতে শোক প্রকাশ করেছেন। প্রধানমন্ত্রী শোক বার্তায় বলেছেন – “মহারাষ্ট্রের পালনগড়ে বাস দুর্ঘটনা অত্যন্ত দুর্ভাগ্যজনক। শোক সন্তপ্ত পরিবারগুলিকে আমার সমবেদনা জানাই। আহতদের জন্য প্রার্থনা করি। মহারাষ্ট্র সরকার এই দুর্ঘটনায় ক্ষতিগ্রস্তদের সম্ভাব্য সবরকম সহায়তা দেবে”। ……
ফরাক্কা ব্যারেজ প্রকল্পের ৫৮.৮১ একর উদ্বৃত্ত জমি বিএসএফ-এর অনুকূলে হস্তান্তর

কেন্দ্রীয় জলসম্পদ মন্ত্রকের ফরাক্কা ব্যারেজ প্রকল্পের ৫৮.৮১ একর উদ্বৃত্ত জমি স্বরাষ্ট্র মন্ত্রকের সীমান্ত রক্ষী বাহিনীকে (বিএসএফ) হস্তান্তরের প্রস্তাবটি অনুমোদন লাভ করল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে এই প্রস্তাবটির বিষয়ে আজ সিদ্ধান্ত গ্রহণ করা হয়। পশ্চিমবঙ্গের মালদা জেলার জগন্নাথপুর মৌজার খেজুরিয়া ঘাটে বিএসএফ-এর ০৪-ব্যাটেলিয়নটির সদর দপ্তর স্থাপনের লক্ষ্যেই এই জমি হস্তান্তরের সিদ্ধান্ত। মালদা জেলায় বাংলাদেশের সীমানা বরাবর অঞ্চলে বিএসএফ-এর প্রহরার ফলে লাভবান ও উপকৃত হবে ফরাক্কা ব্যারেজ প্রকল্পটিও। কারণ, ভারত-বাংলাদেশ সীমান্ত এলাকাতেই অবস্থিত এই প্রকল্পটি যা জাতীয় ও আন্তর্জাতিক দিক থেকে বিশেষভাবে গুরুত্বপূর্ণ।
স্বাস্থ্য ক্ষেত্রে সহযোগিতা বাড়াতে ভারত ও বিশ্ব স্বাস্থ্য সংস্থার মধ্যে স্বাক্ষরিত চুক্তির ব্যাপারে মন্ত্রিসভাকে অবগত করা হ’ল

স্বাস্থ্য ক্ষেত্রে ভারত ও বিশ্ব স্বাস্থ্য সংস্থা (হু)-র মধ্যে সহযোগিতা বাড়াতে গত ১৩ মার্চ নতুন দিল্লিতে এক চুক্তি স্বাক্ষরিত হয়। কেন্দ্রীয় মন্ত্রিসভার বুধবারের বৈঠকে ঐ দ্বিপাক্ষিক চুক্তি স্বাক্ষরের ব্যাপারে প্রধানমন্ত্রীকে অবহিত করা হয়। এই চুক্তির ফলে ভারতে জনস্বাস্থ্য পরিষেবা ব্যবস্থার মানোন্নয়ন ঘটানো সম্ভব হবে। উল্লেখ করা যেতে পারে যে, দক্ষিণ-পূর্ব এশিয়ার বিভিন্ন দেশে স্বাস্থ্য সংক্রান্ত কাজকর্ম পরিচালনার জন্য হু-র একটি আঞ্চলিক কার্যালয় রয়েছে। ভারতেও সংস্থার একটি কার্যালয় রয়েছে। …
সুষমা স্বরাজের প্রথম প্রয়াণ দিবসে প্রধানমন্ত্রী তাঁকে স্মরণ করেছেন

প্রধানমন্ত্রী শ্রী নরেন্দ্র মোদী আজ প্রাক্তন বিদেশ মন্ত্রী স্বর্গীয়া সুষমা স্বরাজের প্রথম প্রয়াণ দিবসে তাঁকে স্মরণ করেছেন। এক ট্যুইট বার্তায় প্রধানমন্ত্রী বলেছেন, “ সুষমাজিকে তাঁর প্রথম প্রয়াণ দিবসে স্মরণ করছি। অকালে তাঁর দুর্ভাগ্যজনক প্রয়াণে সকলে শোকাহত হয়েছিলেন। নিঃস্বার্থভাবে তিনি দেশের সেবা করেছেন। আন্তর্জাতিক মঞ্চে ভারতের জন্য তিনি সবসময়ই সোচ্চার ছিলেন।“
শ্রী নরেন্দ্র মোদী সকাশে যুক্তরাজ্যের আন্তর্জাতিক উন্নয়ন সংক্রান্ত দপ্তরের স্বরাষ্ট্র সচিব মিসেস প্রীতি প্যাটেল

যুক্তরাজ্যের আন্তর্জাতিক বিকাশ ও উন্নয়ন বিষয়ক স্বরাষ্ট্র সচিব মিসেস প্রীতি প্যাটেল শনিবার এখানে সাক্ষাৎ করেন প্রধানমন্ত্রী শ্রী নরেন্দ্র মোদীর সঙ্গে। আন্তর্জাতিক বিকাশ ও উন্নয়ন সংক্রান্ত কাজের দায়িত্বপ্রাপ্ত স্বরাষ্ট্র সচিব নিযুক্ত হওয়ায় মিসেস প্যাটেলকে অভিনন্দন জানান প্রধানমন্ত্রী। ভারতের সঙ্গে মিসেস প্যাটেলের দীর্ঘদিনের সম্পর্ক এবং ভারত সফরের কথাও উল্লেখ করেন তিনি। ভারতে তাঁর দপ্তরের ভবিষ্যৎ পরিকল্পনা ও কর্মসূচি সম্পর্কে মিসেস প্যাটেল অবহিত করেন শ্রী নরেন্দ্র মোদীকে। দক্ষতা উন্নয়ন, পরিকাঠামো ক্ষেত্রে লগ্নি, উদ্ভাবন, জ্বালানি এবং বাণিজ্যিক কাজকর্ম সহজতর করে তোলা সম্পর্কেও এদিন তিনি আলোচনা ও মতবিনিময় করেন ভারতের প্রধানমন্ত্রীর সঙ্গে। /
মিজোরাম ও অরুণাচল প্রদেশ রাজ্য প্রতিষ্ঠা দিবসে প্রধানমন্ত্রী দুই রাজ্যের জনগণকে শুভেচ্ছা জানালেন

প্রধানমন্ত্রী শ্রী নরেন্দ্র মোদী মিজোরাম ও অরুণাচল প্রদেশ রাজ্য প্রতিষ্ঠা দিবস উপলক্ষ্যে এই দুই রাজ্যের জনগণকে শুভেচ্ছা জানিয়েছেন। এক টুইট বার্তায় প্রধানমন্ত্রী বলেছেন, ‘রাজ্য প্রতিষ্ঠা দিবস উপলক্ষ্যে মিজোরামের অসাধারণ মানুষকে শুভেচ্ছা। এই রাজ্যের সমৃদ্ধ সংস্কৃতির জন্য আমরা গর্বিত। মিজোরামের মানুষ বিভিন্ন ক্ষেত্রে নিজেদের উৎকর্ষে প্রমাণ রেখেছেন এবং ভারতের অগ্রগতিতে অবদান জুগিয়েছেন। আগামী বছরগুলিতে মিজোরামের উন্নয়নের জন্য প্রার্থনা জানাই। রাজ্য প্রতিষ্ঠা দিবসে অরুণাচল প্রদেশবাসীকে শুভেচ্ছা। এই রাজ্যটি দেশাত্মবোধ এবং জাতির অগ্রগতিতে অটল অঙ্গীকারের সমার্থক। অরুণাচল প্রদেশের ধারাবাহিক অগ্রগতি কামনা করি।’
শ্রী সুরেশ অঙ্গাদির প্রয়াণে প্রধানমন্ত্রীর শোকজ্ঞাপন

নতুনদিল্লি, ২৩শে সেপ্টেম্বর,২০২০ প্রধানমন্ত্রী শ্রী নরেন্দ্র মোদী রেল প্রতিমন্ত্রী শ্রী সুরেশ অঙ্গাদির প্রয়াণে শোকব্যক্ত করেছেন। প্রধানমন্ত্রী বলেছেন, “শ্রী সুরেশ অঙ্গাদি ছিলেন একজন ব্যতিক্রমী কার্যকর্তা, যিনি কর্ণাটকে দলকে মজবুত করার জন্য কঠোর পরিশ্রম করেছেন। তিনি ছিলেন নিষ্ঠাবান সাংসদ ও সক্রিয় মন্ত্রী, যিনি সর্ব স্তরে অত্যন্ত জনপ্রিয় ছিলেন। তাঁর মৃত্যু দুঃখের। দুঃখের এই সময়ে তাঁর পরিবার, পরিজনকে সমবেদনা জানাই।“
রাষ্ট্রপতি ভবনে পরিদর্শক সম্মেলনে ‘ইম্প্রিন্ট ইন্ডিয়া’ প্রকাশ করলেন প্রধানমন্ত্রী

আজ রাষ্ট্রপতি ভবনে পরিদর্শক সম্মেলনে ‘ইম্প্রিন্ট ইন্ডিয়া’ তথ্য পুস্তিকাটি আনুষ্ঠানিকভাবে প্রকাশ করলেন প্রধানমন্ত্রী শ্রী নরেন্দ্র মোদী। এই উপলক্ষে প্রদত্ত এক ভাষণে জাতির প্রগতি ও অগ্রগতির লক্ষ্যে প্রযুক্তি ও উদ্ভাবনের ওপর বিশেষ গুরুত্ব দিয়েছেন প্রধানমন্ত্রী। তিনি বলেছেন, উচ্চশিক্ষা প্রতিষ্ঠানগুলির উচিত পঠনপাঠনের ক্ষেত্রে উদ্ভাবনের বিষয়টিকে অগ্রাধিকার দেওয়া। তিনি বলেন, বিশ্ব উষ্ণায়নের মতো সমস্যার সমাধান খোঁজা এবং বর্জ্য থেকে সম্পদ উৎপাদনের মধ্যেই লুকিয়ে রয়েছে ভারতের উন্নতির মূল চাবিকাঠি। প্রতিরক্ষা উৎপাদনের ক্ষেত্রে দৃষ্টি দিতে তিনি উচ্চশিক্ষা প্রতিষ্ঠানগুলির কাছে আর্জি জানান। তিনি বলেন, বিজ্ঞান সার্বজনীন তথা বিশ্বজনীন। কিন্তু প্রযুক্তিকে আঞ্চলিক তথা স্থানীয় চাহিদা অনুযায়ী প্রয়োগ করতে হবে। শিল্প ও শিক্ষাক্ষেত্রের মধ্যে এক ঘনিষ্ঠ যোগাযোগ গড়ে তোলার সপক্ষেও তিনি মত প্রকাশ করেন। রাষ্ট্রপতিকে জ্ঞানের মহাসাগর বলে অভিহিত করেন প্রধানমন্ত্রী। উচ্চশিক্ষার ক্ষেত্রে রাষ্ট্রপতির বিশেষ উদ্যোগ ও উৎসাহেরও ভূয়সী প্রশংসা করেন তিনি। উল্লেখ্য, ‘ইম্প্রিন্ট ইন্ডিয়া’ হল আই আই টি এবং আই আই এস সি-র একটি যৌথ উদ্যোগ যা ভারতের দশটি প্রযুক্তি ক্ষেত্রে প্রধান প্রধান সমস্যাগুলির সমাধানের লক্ষ্যে দিশার খোঁজ দিতে পারে।